
R O M Â N I A

JUDEŢUL VRANCEA

CONSILIUL LOCAL

AL MUNICIPIULUI FOCSANI

HOTĂRÂRE

Pentru,  modificarea Hotărârii Consiliului Local al Municipiului Focşani nr. 255/2016 

              privind constituirea Consiliului Comunitar Consultativ al Municipiului Focşani 
              şi aprobarea Regulamentului  de organizare şi funcţionare al acestuia, cu 

              modificările şi completările ulterioare
 Consiliul local al municipiului Focsani, judetul Vrancea, întrunit în sedintă ordinară;

            - văzând Proiectul de hotărâre iniţiat de Primarul Municipiului Focsani, raportul Direcţiei economice-Serviciul resurse umane, managementul calităţii înregistrat la nr. 67336/18.09.2017, prin care se propune modificarea Hotărârii Consiliului Local al Municipiului Focşani nr. 255/2016 privind constituirea Consiliului Comunitar Consultativ al Municipiului Focşani şi aprobarea Regulamentului  de organizare şi funcţionare al acestuia, cu modificările şi completările ulterioare, precum şi avizul favorabil al Comisiei de buget şi administraţie publică;
         - văzând adresa nr. 4268/15.09.2017 a Direcţiei de Asistenţă Socială şi Medicină Şcolară Focşani şi adresa nr. 127/12.07.2017 a Asociaţiei Speranţa Andradei – Centrul de terapii recuperatorii pentru copii cu tulburări de dezvoltare;

           - în conformitate cu prevederile  art. 114 din Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare;

          - în  baza  art. 36 alin.  (2) lit. „d”  şi alin. (6) lit.a) pct. 2 şi  în  temeiul  art. 45 alin.  (1) din Legea nr. 215/2001, privind administraţia publică locală, republicată în 2007, cu modificările şi completările ulterioare;
HOTĂRĂŞTE:


          
Art. I. Modificarea Hotărârii Consiliului Local al Municipiului Focşani nr. 255/2016 privind constituirea Consiliului Comunitar Consultativ al Municipiului Focşani şi aprobarea Regulamentului de organizare şi funcţionare al acestuia, cu modificările şi completările ulterioare, după cum urmează:



(1) Art. 1. se modifică în sensul că doamna Straua C. Tanţa Nicoleta – asistent social – Asociaţia Speranţa Andradei – Centrul de zi “Micul Prinţ” se înlocuieşte cu doamna Pruteanu Alice – director executiv – Asociaţia Speranţa Andradei – Centrul de terapii recuperatorii pentru copii cu tulburări de dezvoltare.

               (2) În conţinutul Hotărârii Consiliului Local al Municipiului Focşani nr. 255/2016 privind constituirea Consiliului Comunitar Consultativ al Municipiului Focşani şi aprobarea Regulamentului de organizare şi funcţionare al acestuia, cu modificările şi completările ulterioare, se înlocuieşte denumirea instituţiei „Serviciul Public Local de Asistenţă Socială Focşani” cu noua denumire  „Direcţia de Asistenţă Socială şi Medicină Şcolară Focşani”.
         
Art. II. Celelalte prevederi ale Hotărârii Consiliului Local al Municipiului Focşani nr. 255/2016, cu modificările şi completările ulterioare, rămân neschimbate.

         Art. III. Prezenta  hotărâre va fi comunicata  de către  Serviciul administraţie publică locala, agricultura, compartimentelor, birourilor, serviciilor si Primarului Municipiului Focsani, conform legii, care va asigura executarea acesteia prin Serviciul administratie publica locala, agricultura, Serviciul resurse umane, managementul calităţii, Direcţia de Asistenţă Socială şi Medicină Şcolară şi de catre doamna Pruteanu Alice.

        PREŞEDINTE DE ŞEDINŢĂ,

              Iorga Marius Eusebiu                                           
                                                                                                Contrasemnează,

                                                                               SECRETARUL MUNICIPIULUI 

                                                                                                  FOCŞANI

                                                                                        Corhană Eduard Marian

Municipiul Focșani, 26 septembrie 2017

